אן-מרי ג'אסיר

אן-מרי ג'אסיר (בערבית: آن ماري جاسر, באנגלית: Annemarie Jacir, נולדה ב-17 בינואר 1974 בבית-לחם) היא משוררת ובמאית קולנוע פלסטינית.

חייה 
ג'אסיר נולדה בבית-לחם וגדלה בערב הסעודית. אחותה היא האמנית אמילי ג'אסיר. אביה עבד באונר"א. בגיל 16 נשלחה ללמוד בבית ספר פרטי לבנות בדאלאס. אחרי לימודים ב-אוניברסיטת קולומביה היא עברה לגור ברמאללה. מאז 2008 נאסר עליה להיכנס לשטחים והיא מתגוררת בעמאן.

סרטים 
 2003 - كأننا عشرون مستحيل – כמו עשרים בלתי-אפשריים. סרט קצר באורך 17 דקות. כותרת הסרט הוא שיר של תאופיק זיאד ביקורת על הסרט.
 2006 – An Explanation: And Then Burn the Ashes סרט קצר באורך 7 דקות.
 2008 – "ملح هذا البحر" – "מלח הים הזה". סרט באורך מלא. בסרט משתתפים סאלח בכרי, ישי גולן ועדנה בליליוס.
 2012 – "لمّا شفتك" - "כשראיתי אותך". סרט באורך מלא. בעקבות מלחמת ששת הימים טארק בן ה-12 ואמו מוצאים עצמם במחנה הפליטים "אלתחריר" בירדן. במהומה הגדולה של המלחמה והבריחה נפרדו מע'סאן, אביו של טארק. טארק בורח ממחנה הפליטים כדי למצוא אותו ומגיע אל מחנה אימונים של פדאיון. כאשר אמו מוצאת אותו שם, הוא מסרב לחזור למחנה הפליטים ומתעקש להישאר עם הלוחמים. בסרט הזה, בניגוד לסרט הקודם, לא מופיעים ישראלים.

קישורים חיצוניים 

 כתבה על ג'אסיר בגארדיאן, 5 ביוני 2014
 An Explanation: And Then Burn the Ashes לצפייה ביוטיוב

הערות שוליים 

במאיות קולנוע פלסטיניות
משוררות פלסטיניות
משוררים פלסטינים
נוצרים פלסטינים
נוצריות פלסטיניות
צלמים פלסטינים
פלסטיניות שנולדו ב-1974